BIOGRAFIJA

Dr Ratko Tomašević je rođen 30. marta 1967. godine u Valjevu. Medicinski fakultet u Beogradu je upisao 1986. godine a diplomirao 1992. godine sa srednjom ocenom 9.43. Specijalizaciju iz Interne medicine je započeo 1995. godine a specijalistički ispit položio 1999. godine sa odličnim uspehom. Magistarsku tezu ″Diferencijacija fenotipa gastritisa kod ulkusa želuca i karcinoma želuca i njen klinički značaj″ je odbranio 2003. godine. U stalnom je radnom odnosu u Kliničko bolničkom centru Zemun, u Službi gastroenterologije sa hepatologijom Klinike za internu medicinu od 1995. godine. Obavlja funkciju šefa hepatobilijarnog odeljenja od 2003. godine i pomoćnika direktora za internističke grane od 2013. godine. U zvanje kliničkog asistenta na Medicinskom fakultetu u Beogradu za predmet Interna medicina – gastroenterologija je izabran 2011. godine. Do sada je kao autor ili koautor objavio preko 50 stručnih radova i publikacija. Uže oblasti interesovanja su mu, pored gastroenterohepatologije, digestivna endoskopija, ultrazvučna dijagnostika i interventni ultrazvuk.